 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת:**  **סא"ל מיכל אמברם שחר**

**בעניין: התובע הצבאי: (ע"י ב"כ,** **קמ''ש עידו זגורי)**

**נגד**

נאשם: ח/ XXX טוראי מ' ה' (ע"י ב"כ, סרן ליאורה ליקאונט)

**הכרעת- דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר XXX מיום 01.08.2011 ועד יום 01.10.2022 למשך 4,080 ימים, בהתאם לכתב האישום המתוקן ולפרטים הנוספים.

* **ניתנה היום, כ"ב בכסלו תשפ"ד, 05.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 4,080 ימים עד להתייצבותו.

החייל גויס לצה''ל כמשתמט מן השירות הצבאי, בהיותו כבן 30, נשוי ואב לילדה. סיפור חייו אינו שגרתי, הוא עלה ארצה מארגנטינה עם הוריו בהיותו כבן 8. לאחר שנתיים בישראל, בעקבות קשיים שחוותה המשפחה, חזרו לארגנטינה ושהו שם לסירוגין. בגיל 18, הוריי החייל עלו ארצה והחייל נשאר בארגנטינה, למד רפואת שיניים, סיים הסמכה כרופא ועבד כרופא שיניים בארגנטינה. בחודש ספטמבר 2023, עלה ארצה. סמוך לאחר מכן, התגייס לצה''ל ונכנס להליך השילוב.

במסגרת השירות הצבאי השלים טירונות ושובץ XXX. הוא זכה לליווי פיקודי של מפקד XXX, רופא השיניים רס''ן סאפ. בעקבות קשיים בהבאת מסמכי ההסמכה של החייל מארגנטינה טרם השלים את מבחני ההסכמה של משרד הבריאות בישראל אך שירת כסייע לרופא שיניים ונתן מענה מלא ומקיף במרפאה.

שירותו הצבאי היה מצוין. כעולה מדברי המפקד המלווה ''עשה תפקיד משמעותי, ביצע את תפקידו תמיד על הצד הטוב ביותר''**.**

על רקע קשיים כלכליים מבית, זכה החייל לכל אורך תקופת השילוב למעטפת מקיפה ומשמעותית מאוד מצוות מדור השילוב ועו''ס המשלב, הוא זכה לתשמ''ש, לחופשה מיוחדת ובסופו של דבר, אושר לו קיצור שירות משמעותי מטעמי פרט. החייל השלים את שירותו הצבאי בראשית חודש אוקטובר 2023.

יש לברך על הליך שילוב חיובי ומעצים המהווה דוגמה לאחרים.

**בגין הרשעתו בדין, מוטל על החייל עונש נזיפה.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל – רס''ן סאפ.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"ב בכסלו תשפ"ד, 05.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

נערך על ידי:ק.ג

בתאריך:31.12.2023

חתימת המגיה: סגן שיר בן-ארמון